|  |  |
| --- | --- |
|  ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi - Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381 21 487 4867ounz@vojvodinа.gov.rs |
|  | SZÁM: 002734375 2024 09427 001 001 000 001. |  DÁTUM: 2024. 09. 27. |

A Vajdaság autonóm tartományi általános iskolai és középfokú oktatás és nevelés, valamint diákjólét területére vonatkozó programok és projektek finanszírozására és társfinanszírozására való költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/15. és 10/17. szám) 5. szakasza, illetve a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő nemzeti kisebbségek nemzeti tanácsainak az általános iskolai és középfokú oktatás terén folytatott tevékenysége, programjai és projektjei finanszírozására és társfinanszírozására való odaítéléséről szóló szabályzat (VAT Hivatalos Lapja, 9/16. és 36/17. szám) 3. szakasza alapján, figyelemmel a Vajdaság Autonóm Tartomány 2024. évi költségvetéséről szóló tartományi képviselőházi rendeletre (VAT Hivatalos Lapja, 45/2023. és 37/2024. szám – pótköltségvetés), a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ NEMZETI KISEBBSÉGEK NEMZETI TANÁCSAINAK AZ ÁLTALÁNOS ISKOLAI ÉS KÖZÉPFOKÚ OKTATÁS TERÉN FOLYTATOTT TEVÉKENYSÉGEINEK, PROGRAMJAINAK ÉS PROJEKTJEINEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA – TESZTEK ÉS FELADVÁNYOK KISEBBSÉGI NYELVEKEN VALÓ ELŐKÉSZÍTÉSÉNEK ÉS KIDOLGOZÁSÁNAK PÉNZBELI TÁMOGATÁSA**

 A pályázatot a Titkárság a nemzeti kisebbségek nemzeti tanácsainak a Vajdaság Autonóm Tartomány területén élő nemzeti kisebbségek – nemzeti közösségek nyelvein folytatott általános iskolai és középfokú oktatás fejlesztését, illetve színvonalának emelését célzó tevékenységeinek, programjainak és projektjeinek finanszírozására és társfinanszírozására hirdeti meg, főként pedig a Szerb Köztársaság Oktatási Minisztériuma által szervezett valamennyi községi, regionális és köztársasági szintű vetélkedő tesztjeinek és feladványainak kisebbségi nyelveken való előkészítése és kidolgozása pénzbeli támogatására.

A pályázati keretösszeg **1.000.000,00 dinár**, melynek felosztása az alábbiak szerint történik:

1. **az általános iskolai** **oktatási** tevékenységekre, programokra és projektekre **700.000,00 dinár** és

2. **a középfokú oktatási** tevékenységekre, programokra és projektekre **300.000,00 dinár**.

A pályázaton a Vajdaság autonóm tartományi székhelyű bejegyzett nemzeti kisebbségek nemzeti tanácsai vehetnek részt, a Vajdaság autonóm tartományi nemzeti kisebbségek-nemzeti közösségek nyelvén folytatott általános iskolai és középfokú oktatás fejlesztését, illetve színvonalának emelését célzó tevékenységekkel, programokkal és projektekkel.

A pályázatra benyújtott kérelmek megvitatása és az eszközök felosztásának döntéshozatala során az alábbi mércéket kell alkalmazni:

1. A projekt témájának való megfelelés (a projekt céljai és tevékenységei összhangban vannak a pályázat prioritásaival, a projekt céljai egyértelműek, konkrétak és megvalósíthatók, a tevékenységek valósak és alkalmasak a célok elérésére),
2. A beterjesztett projekt hatása (a célcsoport nagysága, a célcsoport bevonásának mértéke a neki szánt projektbe, a projekt láthatósága, a projekteredmények fenntarthatósága),

3. Az előterjesztő kompetenciája és eddigi tapasztalatai (az oktató-nevelő munka előmozdításához hozzájáruló projektek végrehajtásában szerzett eddigi tapasztalatok).

A benyújtott kérelmeket a tartományi oktatási, jogalkotási, közigazgatási és nemzeti kisebbségi - nemzeti közösségi titkár (a továbbiakban: tartományi titkár) által kinevezett bizottság vitatja meg.

A bizottság nem vitatja meg a késve érkező, a hiányos, a jogosulatlan személyek által benyújtott, valamint a pályázat tárgyától eltérő kérelmeket.

A Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság (a továbbiakban: Titkárság) fenntartja jogát, hogy a kérelem benyújtójától szükség esetén további dokumentumokat és tájékoztatást kérjen, illetve, hogy az eszközök odaítélését kiegészítő feltételek teljesítéséhez kösse.

A kérelmeket és a mellékletét képező dokumentumokat a Titkárság nem küldi vissza a pályázóknak.

Az eszközök felosztásáról szóló határozatot a tartományi titkár hozza meg, a bizottság javaslata alapján.

A tartományi titkár határozata végleges, és a határozat ellen jogorvoslatnak nincs helye.

A pályázati eredményeket közzé kell tenni a Titkárság honlapján, miközben a Titkárság nem köteles megindokolni a döntéseit.

A Titkárság a kedvezményezett pályázókkal szerződést köt a tevékenységek finanszírozásáról, illetve társfinanszírozásáról, amely alapján a támogatást folyósítja.

 **A kérelmek benyújtásának határideje 2024. 10**. **10.**

 A pályázati kérelmet kizárólag a Titkárság pályázati formanyomtatványain kell benyújtani.

 A pályázati dokumentumok **2024. 10. 02-ától** letölthetők a Titkárság [www.puma.vojvodina.gov.rs](http://www.puma.vojvodina.gov.rs) honlapjáról.

 A kérelemhez kötelezően mellékelni kell az alábbi dokumentumok másolatát is:

 - a nemzeti tanácsnak az illetékes szervnél való bejegyzéséről szóló bizonylatát és

 - az adóazonosító jelre (PIB) vonatkozó tanúsítványt.

 A kérelmeket személyesen kell átadni a tartományi közigazgatási szervek iktatóirodájában Újvidéken (**a Tartományi Kormány** épületében), vagy elküldeni postán az alábbi címre:

 Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság

 21000 Újvidék

 Mihajlo Pupin sugárút 16.

A BORÍTÉKON FEL KELL TÜNTETNI:

**A NEMZETI KISEBBSÉGEK NEMZETI TANÁCSAINAK AZ ÁLTALÁNOS ISKOLAI ÉS KÖZÉPFOKÚ OKTATÁS TERÉN FOLYTATOTT TEVÉKENYSÉGEINEK, PROGRAMJAINAK ÉS PROJEKTJEINEK FINANSZÍROZÁSÁRA ÉS TÁRSFINANSZÍROZÁSÁRA VONATKOZÓ PÁLYÁZATRA - TESZTEK ÉS FELADVÁNYOK KISEBBSÉGI NYELVEKEN VALÓ ELŐKÉSZÍTÉSÉNEK ÉS KIDOLGOZÁSÁNAK PÉNZBELI TÁMOGATÁSA**

**(ЗА КОНКУРС ЗА ФИНАНСИРАЊЕ И СУФИНАНСИРАЊЕ АКТИВНОСТИ,**

**ПРОГРАМА И ПРОЈЕКАТА НАЦИОНАЛНИХ САВЕТА НАЦИОНАЛНИХ МАЊИНА У ОБЛАСТИ ОСНОВНОГ И СРЕДЊЕГ ОБРАЗОВАЊА - ДОТИРАЊЕ ПРИПРЕМЕ И ИЗРАДЕ ТЕСТОВА И ЗАДАТАКА НА МАЊИнСКИМ ЈЕЗИЦИМА)**

Ótott Róbert

TARTOMÁNYI TITKÁR